CELEX: 32020D0369
Language: fi
Date: 2020-03-04 00:00:00
Title: Komission päätös (EU) 2020/369, annettu 4 päivänä maaliskuuta 2020, kuluttajien ja elinkeinonharjoittajien etuja unionin tasolla edustaville tahoille Euroopan parlamentin ja neuvoston asetuksen (EU) 2017/2394 nojalla annettavasta oikeudesta tehdä ulkoinen hälytys (ETA:n kannalta merkityksellinen teksti)

5.3.2020   
               
               
                  FI
               
               
                  Euroopan unionin virallinen lehti
               
               
                  L 67/139
               
            
         KOMISSION PÄÄTÖS (EU) 2020/369,
         annettu 4 päivänä maaliskuuta 2020,
         kuluttajien ja elinkeinonharjoittajien etuja unionin tasolla edustaville tahoille Euroopan parlamentin ja neuvoston asetuksen (EU) 2017/2394 nojalla annettavasta oikeudesta tehdä ulkoinen hälytys
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kuluttajansuojalainsäädännön täytäntöönpanosta vastaavien kansallisten viranomaisten yhteistyöstä ja asetuksen (EY) N:o 2006/2004 kumoamisesta 12 päivänä joulukuuta 2017 annetun Euroopan parlamentin ja neuvoston asetuksen (EU) 2017/2394 (1) ja erityisesti sen 27 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) 2017/2394 säädetään yhteistyöstä niiden toimivaltaisten viranomaisten välillä, jotka jäsenvaltiot ovat nimenneet vastaamaan kuluttajien etuja suojaavan unionin lainsäädännön täytäntöönpanosta.
                  
               
                     (2)
                  
                  
                     Asetuksen (EU) 2017/2394 27 artiklan 2 kohdassa velvoitetaan komissio antamaan tahoille, jotka edustavat kuluttajien ja tarpeen mukaan elinkeinonharjoittajien etuja unionin tasolla, oikeus tehdä ’ulkoisia hälytyksiä’ asetuksen soveltamisalaan kuuluvista epäillyistä rikkomuksista.
                  
               
                     (3)
                  
                  
                     Tämän päätöksen soveltamisalaan kuuluvat tahot toimivat unionin tasolla ja ovat ilmoittaneet kiinnostuksensa ulkoisten hälytysten mekanismiin osallistumista kohtaan. Kyseiset tahot ovat ilmoittautuneet avoimuusrekisteriin ja siten sitoutuneet noudattamaan hyvää edunvalvontatapaa, joka sisältyy avoimuusrekisteristä unionin toimintapolitiikkojen laatimiseen ja täytäntöönpanoon osallistuville organisaatioille ja itsenäisille ammatinharjoittajille tehdyn Euroopan parlamentin ja Euroopan komission välisen sopimuksen (2) liitteeseen III.
                  
               
                     (4)
                  
                  
                     Asetusta (EU) 2017/2394 sovelletaan 17 päivästä tammikuuta 2020. Tätä päätöstä olisi sen vuoksi sovellettava sitä päivää seuraavasta päivästä, jona se julkaistaan Euroopan unionin virallisessa lehdessä, jotta asianomaiset organisaatiot voivat osallistua ulkoisten hälytysten mekanismiin mahdollisimman pian.
                  
               
                     (5)
                  
                  
                     Asetuksen (EU) 2017/2394 27 artiklan 2 kohdan mukaisesti jäsenvaltioita on kuultu tämän päätöksen soveltamisalaan kuuluvien tahojen osalta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Asetuksen (EU) 2017/2394 27 artiklan 2 kohdassa tarkoitettu oikeus tehdä ulkoinen hälytys annetaan seuraaville tahoille:
            
                        a)
                     
                     
                        Euroopan kuluttajaliitto (BEUC); tunnistenumero avoimuusrekisterissä: 9505781573-45;
                     
                  
                        b)
                     
                     
                        EU-maiden perhejärjestöjen liitto (COFACE); tunnistenumero avoimuusrekisterissä: 93283396780-85;
                     
                  
                        c)
                     
                     
                        Euroopan kulutusosuuskuntien yhteisö (Eurocoop); tunnistenumero avoimuusrekisterissä: 3819438251-87.
                     
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 4 päivänä maaliskuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 345, 27.12.2017, s. 1.
         
            (2)  EUVL L 277, 19.9.2014, s. 11.